gu en en en gu gu gu gu gu gu gu gu gu gu el gu gu gu gu gu gu gu gu pt en es es en en en es en gu en gu en nl en en en id pl gu en gu en gu en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
શકુની ની રોજનીશી (ભાગ ૨) – જીજ્ઞેશ અધ્યારૂ – Aksharnaad.com
શકુની ની રોજનીશી (ભાગ ૨) – જીજ્ઞેશ અધ્યારૂ 7 comments
{ શ્રી શકુનીજી મહાભારતનું એક અનોખું પાત્ર છે. મહાભારતના સમગ્ર કથાસાગરમાં તેમનો ફાળો ઘણો મહત્વનો છે. શકુનીજીની એક ડાયરી  મહુવાના ભવાની મંદિરના દરીયાકાંઠે ફરતા ફરતા અચાનક મને રેતી માંથી મળી આવી. આ મારું મૌલીક રી-(વિ)સર્જન કાર્ય છે એથી તેના બધાં કોપી કરવાના હકો મારા છે. આ ડાયરીનાઆ પહેલા મૂકેલ પાના આપ અહીં ક્લિક કરીને વાંચી શક્શો. સમયાંતરે અન્ય પાનાં પણ ઉપલબ્ધ થતાં રહેશે. }
* * * * *
બહેન ગાંધારીનો વિવાહ ખૂબ આનંદપ્રમોદથી પૂરો થઈ ગયો. જો કે તેના ખર્ચનો આખોય મામલો બગડી ગયેલો જણાય છે. આખાય ગાંધારમાં આ લગ્નને ખૂબ પબ્લિસિટી આપવામાં આવેલી. આખાય ગાંધાર માટે આ લગ્ન એક યાદગાર બની રહે એ માટે ખૂબ ભપકો અને ખર્ચ કરવો જરૂરી હતો, એ માટે મેં પિતાશ્રીને આઈડીયા આપેલો કે વાઈબ્રન્ટ ગાંધાર નામે એક આખોય કાર્યક્રમ આયોજિત કરવો. સાત દિવસ સુધી વાઈબ્રન્ટ ગાંધાર અંતર્ગત વિવિધ કાર્યક્રમનું આયોજન કરવામાં આવેલું. આ માટે અમારા મંત્રીઓ અને સેનાના કેટલાક ચુનિંદા અફસરોને આખાય ગાંધારમાં “સપોર્ટ ફોર ધ કોઝ” (ઉઘરાણી) માટે મોકલવામાં આવ્યા હતાં.
એક મોટી બાંધકામ કંપનીને અમે મંડપ વ્યવસ્થા તથા વીજળી અને પ્રકાશનું સંચાલન સોંપ્યું હતું. પહેલા તો એમણે આનાકાની કરી, પરંતુ પછી “ગાંધારી જલસાગર પરિયોજના” નો છેલ્લા પચીસ વર્ષથી ચાલતો આખોય કોન્ટ્રાક્ટ તેમની શરતોથી તેમને આપવાની વાત મેં તેમને એસ એમ એસ કરી એટલે તરત માની ગયા. તો ડામરના એક મહાસપ્લાયરને અમે ભોજનવ્યવસ્થાની જવાબદારી સોંપી દીધેલી, બદલામાં તેને વરસાદ પહેલા આખાય ગાંધારના રસ્તા બનાવવાની જવાબદારી લીધી અને એ વરસાદ પછી નહીં રહે એની પણ ખાત્રી આપી. મહેમાનોને નોતરા મોકલવાનું કામ પણ એક જાણીતી કૂરિયર કપનીને આપેલું જે મારા સાળાની જ છે, એ માટે તેના બધાંય પ્રતિસ્પર્ધિઓને ગાંધારમાંથી કાઢી મૂકી ફક્ત તેને જ રાષ્ટ્રીય કુરીયર બનાવી દીધું. આમ મોટા ભાગની વ્યવસ્થા ગોઠવાઈ ગઈ, પણ છેલ્લે એક પ્રજાજને રાઈટ ટુ ઈન્ફોર્મેશન એક્ટ હેઠળ આ પૈસા ક્યાંથી આવ્યા તેની વિગતો માંગી એટલે થોડીક તકલીફ થઈ, પણ હવે તેની પત્નિએ આ જ કાયદાનો ઉપયોગ કરી જાણકારી માંગી છે કે તેમના પતિ ક્યાં ગયા??
વાઈબ્રન્ટ ગાંધારમાં અમે આસપાસના અનેક રાજ્યોના પ્રધાનોને બોલાવ્યા હતાં જેથી એમની સાથે અમારી મિત્રતા વધે (અમારો ભપકો જોઈ ભલે બળ્યા કરે !) ગાંધારના બ્રાન્ડ એમ્બેસેડર તરીકે અમે ગોલીવુડ (ગાંધાર ફિલ્મ ઈન્ડસ્ટ્રી) ના જાણીતા નટ એવા શ્રી બમિતાભ અચ્ચનને ફ્રી ઓફ કોસ્ટ બોલાવ્યા હતાં. તેમને આ મહેનતના બદલે એક એમ્બેસેડર આપી. તેઓ બધાને બતાવશે કે ગાંધારમાં જરાય ક્રાઈમ નથી (બીજા રાજ્યોથી ઓછો છે), કારણકે અમે કરીએ એને ક્રાઈમ ન કહેવાય, એ તો રાજ્યમાં કાયદો અને વ્યવસ્થાની સ્થિતિની જાળવણીના પગલં કહેવાય. અને ગાંધારથી સારું બીજુ કોઈ રાજ્ય નથી. આ બહાને અમારા રાજ્યમાં ધંધા રોજગાર અને પ્રોજેક્ટ વધશે. તો અમનેય ખીસ્સાખર્ચી મળી રહેશે.
હાથી પર બેઠેલી બહેન કુમારી ગાંધારીની અઢારસો મૂર્તિઓ આખાય ગાંધારમાં વિવિધ જગ્યાઓએ લગાડવામાં આવી છે, એ માટે ખાસ્સાં દસેક હજાર વૃક્ષોનું નિકંદન નીકળી ગયું એટલે પર્યાવરણ પ્રેમીઓએ પિતાશ્રીની અદાલતમાં કેસ કર્યો, !!! પણ આ તો પેલું થયું, “પિતાશ્રી ઝાડવા કાપું બે ચાર? …. અરે બેટા, કાપને દસ હજાર….” અને સ્વર્ણમુદ્રાઓનો એક હાર બનાવીને એક જાહેર અભિવાદન કાર્યક્રમમાં બહેન ગાંધારીને પહેરાવવામાં આવ્યો. ગાંધારનરેશના ઘરે જન્મવા બદલ તેમનો અહોભાવ અને આભાર વ્યક્ત કરવામાં આવ્યો. જો કે મિડિયામાં આ મામલો ખૂબ ઊછળ્યો હતો અને આસપાસના રાજાઓએ પણ “મુદ્રાનું અવમૂલ્યન” કહીને આ પ્રસંગનો લાભ લેવાનો પ્રયત્ન કરેલો પણ એ સ્વર્ણમુદ્રાઓ ગાંધારના ભિક્ષુકોએ ભેગા થઈ ગાંધારી પ્રત્યેના અહોભાવથી હાર બનાવી તેમને ચડાવી હતી એમ અમે વક્તવ્ય આપ્યું એટલે વાત અટકી ગઈ.
ગાંધારીના લગ્નને બહાને અમે વિશ્વ સંચય કોશ (વલ્ડબેંક) પાસેથી સાડા ત્રણસો અબજની લોન પણ લીધી છે. જેનો ઉપયોગ પ્રજાજનોને સુવિધાઓ પૂરી પાડવા અને “ગૌરવાન્વિત ગાંધાર” ના પોસ્ટરો, એડવર્ટાઈઝ, મીડીયા કેમ્પેઈન, મારી સ્વિત્ઝર્લેન્ડની ટૂર માટે હેલીકોપ્ટર, ગાંધાર હસ્તિનાપુર લિંક બ્રિજ અને મારા “કયામત” બંગલાના નિર્માણ માટે અને આવનારી ચૂંટણી માટે કરવામાં આવશે. આમ ગાંધારીના લગ્ન ગાંધાર માટે એક અનેરો અવસર બની રહેશે.
“અમે બે અમારા બે” એવું સૂત્ર પિતાજીએ જો ન સાંભળ્યું હોત તો આવા અનેક અવસર અમને મળ્યા હોત અને આવા અવસરો પર થતી આવક ખૂબ ઉપયોગી થઈ પડે છે, આખરે તો આ પ્રજાને પૈસે, પ્રજાને ભોગે પ્રજાની ઉપર કરાતું રાજ્ય જ છે ને !! તો પ્રજા ભોગ નહીં આપે તો કોણ આપશે?
લગ્ન તો પતી ગયા હવે રિસેપ્શનોનો દોર ચાલશે, કાલે સિંધુ નરેશે એક રિસેપ્શન યોજ્યું છે અને તે પછી મદ્ર નરેશ પણ આવો જ કાર્યક્રમ કરવાના છે, એટલે હમણાં ઘણું ફરવાનું થશે, આ માટે મેં એર ગાંધારની બે ફ્લાઈટ કાયમ બુક કરી રાખી છે. રખેને કોઈ અચાનક રિસેપ્શન આયોજિત કરે તો જવું તો પડે જ ને. જો કે શ્રી વિદુરજીએ મને કહેલું કે રિસેપ્શન ધૃતરાષ્ટ્ર જમાઈ અને બહેન ગાંધારીના લગ્નનું છે એટલે મારી જરૂરત નથી, પણ ….. તો પછી મારે બીજા દેશો ફરવા કયા બહાને જવું?
ચાલો મારા નવા લેપટોપ પર ડાઈસ ગેમ રમવા જાઊં છું. ઈ-બે ઉપરથી ઓર્ડર કરીને જીજા કુરુરાજ ધૃતરાષ્ટ્રના ભાઈ શ્રી પાંડુએ આ લેપટૉપ મને ભેટ કર્યું છે, પણ તેમને ખબર નથી હું તો આવી ભેટો લેતો જ રહેવાનો છું. કાલે હું હસ્તિનાપુર રવાના થવાનો છું એટલે ભાગ્યે જ આ ડાયરી લખવાનો સમય મળે…. ત્યાં સુધી, “જય જય ગરવી ગાંધાર.”
7 thoughts on “શકુની ની રોજનીશી (ભાગ ૨) – જીજ્ઞેશ અધ્યારૂ”
lavji mordiya June 8, 2012 at 3:35 PM
આ મામા ભાણેજના હાલ પણ પેલા જેવા જ થવાનાને?
PRASHANT GODA April 1, 2011 at 7:29 PM
Bhai Jignesh Aa Mahabharat Na Shakuni no Nanakdo Role Chhe Parantu Khubaj Maja Ave Ae vo chhe It a Toooooooooooooooooooooooo Goooooooooooooodddddddddddddddd
hemant .r. doshi April 2, 2010 at 8:07 PM
it very good.i born at mahuva in 1950. i stay in mahuva for 18 years
i have visit many time bavani mandir in my school time.
Lata Hirani April 2, 2010 at 12:40 PM
આને એક ચોક્કસ વ્યવસ્થા પ્રત્યેનો તમારો અભિગમ ગણી શકાય ને !!
minesh doshi April 1, 2010 at 4:28 PM
બહુ મજનો લેખ. મહુવા ના દરિયા કિનારે ફરિ ક્યારે જાવાના.
Heena Parekh April 1, 2010 at 11:24 AM
Jigar Mehta April 1, 2010 at 7:37 AM
Thanks for the another laugh……..
← એબ્રાહમ લિંકન – મણિભાઈ દેસાઈ (પુસ્તક ડાઉનલોડ)
તારા વિનાની જીંદગી (ગઝલ) – વિકાસ બેલાણી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
નમનીય નોરતા – હર્ષદ દવે
જીવન અંંતરંગ – લઘુનવલ (ભાગ ૮)
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.